Diari Oficial de la Generalitat Valenciana


Sumari del DOGV 3633, del 25-11-1999 (1999/9698)

ORDRE de 7 d'octubre de 1999, de la Conselleria de Cultura, Educació i Ciència, per la qual es disposa el funcionament de l'Institut d'Educació Secundària de Muro de Alcoy.
----------------------------------------------------------------------------------------------------------------------------------------------------------------------------

### Dades del document

Número de DOGV
:   3633

Data del DOGV
:   25-11-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/9698


Data del document
:   07-10-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Muro de Alcoy
    * centre d'ensenyament
    * ensenyament públic
    * ensenyament secundari

ORDRE de 7 d'octubre de 1999, de la Conselleria de Cultura, Educació i Ciència, per la qual es disposa el funcionament de l'Institut d'Educació Secundària de Muro de Alcoy. [1999/X9698]
  
El Decret 146/1999, de 17 de setembre, del Govern Valencià, publicat en el Diari Oficial de la Generalitat Valenciana de 28 de setembre, pel qual es crea l'Institut d'Educació Secundària de Muro de Alcoy, va autoritzar la Conselleria de Cultura, Educació i Ciència per a dictar les disposicions necessàries per al seu compliment i desenrotllament. Per la qual cosa és procedent ordenar l'inici de les activitats del centre de nova creació, adoptar les mesures necessàries perquè puga desenrotllar la seua activitat acadèmica i determinar els ensenyaments que s'impartisquen.
  
Fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
1. L'Institut d'Educació Secundària de Muro de Alcoy, codi 27331127, iniciarà les seues activitats en el curs acadèmic 1999/2000.
  
2. En el citat curs escolar admetrà matrícula dels següents ensenyaments:
  
Educació Secundària Obligatòria
  
Batxillerat de Ciències de la Natura i de la Salut
  
Batxillerat d'Humanitats i Ciències Socials
  
3. S'adscriu a la Universitat d'Alacant.
  
4. El centre impartirà el programa d'educació bilingüe: Programa d'Ensenyament en Valencià (PEV).
  
Segon
  
El director territorial de Cultura i Educació d'Alacant nomenarà l'equip directiu del centre, conformement a allò establit en l'article 14,3 del Reglament Orgànic i Funcional dels Instituts d'Educació Secundària aprovat pel Decret 234/1997, de 2 de setembre, del Govern Valencià.
  
Tercer
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre, així mateix, dotarà el centre de l'equipament i material didàctic necessaris. Als efectes anteriors, la Direcció Territorial de Cultura i Educació d'Alacant, efectuarà l'oportuna i raonada proposta.
  
Quart
  
La Direcció General d'Ordenació i Innovació Educativa i Política Lingüística podrà modificar els programes d'educació bilingüe que s'implanten en esta ordre.
  
DISPOSICIÓ ADDICIONAL
  
Allò que s'establix en esta ordre s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
S'autoritza els distints òrgans directius d'esta Conselleria perquè, en l'àmbit de les seues respectives competències, adopten les mesures necessàries per a l'aplicació i desenrotllament d'allò disposat en esta ordre.
  
Segona
  
Esta ordre entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'1 de juliol de 1999.
  
València, 7 d'octubre de 1999
  
El conseller de Cultura, Educació i Ciència,
  
MANUEL TARANCÓN FANDOS